Ο Λάζαρος Χριστοδουλόπουλος ανταμείφθηκε δεόντως για τα καμώματα του στην θριαμβευτική ανατροπή της ΑΕΚ επί του Ολυμπιακού, σαρώνοντας τα βραβεία της 5ης αγωνιστικής.

Τα βραβεία του πολυτιμότερου παίκτη αλλά και του καλύτερου γκολ της αγωνιστικής, ωχριούν μπροστά στην κυριακάτικη εποποιία του Λάζαρου Χριστοδουλόπουλου, με τα δύο γκολ στο δρόμο για την σπουδαία επικράτηση με 3-2 επί του Ολυμπιακού.

Ο Έλληνας άσος δικαίως σάρωσε τα βραβεία της Super League Σουρωτής, αποσπώντας το 56,81% των ψήφων για τον MVP και το 52,25% για το καλύτερο γκολ της 5ης αγωνιστικής.